ΚΑΝΟΝΙΣΜΟΣ (ΕΟΚ) αριθ. 1343/93 ΤΟΥ ΣΥΜΒΟΥΛΙΟΥ της 27ης Μαΐου 1993 που τροποποιεί τον κανονισμό (ΕΟΚ) αριθ. 3568/90 για την καθιέρωση μεταβατικών δασμολογικών μέτρων υπέρ της Βουλγαρίας, της Τσεχοσλοβακίας, την Ουγγαρίας, της Πολωνίας, της Ρουμανίας, της ΕΣΣΔ και της Γιουγκοσλαβίας, εφαρμοστέων μέχρι τις 31 Δεκεμβρίου 1992, προκειμένου να ληφθεί υπόψη η γερμανική ενοποίηση

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43 και 113,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, με τον κανονισμό (ΕΟΚ) αριθ. 3568/90 (3), το Συμβούλιο αποφάσισε να λάβει μεταβατικά δασμολογικά μέτρα υπέρ της Βουλγαρίας, της Τσεχοσλοβακίας, την Ουγγαρίας, της Πολωνίας, της Ρουμανίας, της ΕΣΣΔ και της Γιουγκοσλαβίας, εφαρμοστέων μέχρι τις 31 Δεκεμβρίου 1992, προκειμένου να ληφθεί υπόψη η γερμανική ενοποίηση- ότι τα μέτρα αυτά ήταν εφαρμοστέα μέχρι τις 31 Δεκεμβρίου 1992-

ότι, με επιστολή της 4ης Νοεμβρίου 1992 προς την Επιτροπή, η Γερμανία ζήτησε την παράταση μέχρι τις 31 Δεκεμβρίου 1994 των μέτρων που προβλέπει ο προαναφερθείς κανονισμός-

ότι η επισφαλής οικονομική κατάσταση στο έδαφος της πρώην Λαϊκής Δημοκρατίας της Γερμανίας και των χωρών που υπήρξαν οι εμπορικοί της εταίροι και, ειδικότερα, το υψηλό ποσοστό ανεργίας, απαιτούν να δοθεί ιδιαίτερη προσοχή στην επιβίωση των μικρών επιχειρήσεων- ότι η επιβίωση αυτή είναι δυνατόν να διευκολυνθεί με τη διατήρηση των παραδοσιακών συναλλαγών-

ότι η εμπορική πολιτική της Κοινότητας έναντι των χωρών αυτών διανύει, κατά ένα μέρος, την προπαρασκευαστική φάση- ότι, εν αναμονή της ολοκλήρωσής της και προκειμένου να μην διαταραχθούν οι καθιερωμένες συναλλαγές μεταξύ των εν λόγω χωρών και της πρώην Λαϊκής Δημοκρατίας της Γερμανίας, κρίνεται σκόπιμο να παραταθούν για ένα χρόνο τα εν λόγω μέτρα, πλην ορισμένων που αφορούν ευαίσθητα γεωργικά προϊόντα- ότι, ωστόσο, κατά τη χορήγηση των μέτρων πρέπει να ληφθούν υπόψη οι πολιτικές εξελίξεις που σημειώθηκαν στο έδαφος της πρώην ΕΣΣΔ, της πρώην Τσεχοσλοβακίας και της πρώην Γιουγκοσλαβίας, ως και η διαδοχή κρατών που οι εξελίξεις αυτές επέφεραν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1, η παράγραφος 1 του κανονισμού (ΕΟΚ) αριθ. 3568/90 τροποποιείται ως εξής:

- στο πρώτο εδάφιο, η ημερομηνία "31 Δεκεμβρίου 1992" αντικαθίσταται από την ημερομηνία "31 Δεκεμβρίου 1993", η λέξη "Τσεχοσλοβακία" αντικαθίσταται από τις λέξεις "Τσεχική Δημοκρατία και Σλοβακία" και οι λέξεις "Σοβιετική Ένωση" αντικαθίστανται από τις λέξεις "Εσθονία, Λεττονία, Λιθουανία, Ουκρανία, Λευκορωσία, Μολδαβία, Ρωσσία, Γεωργία, Αρμενία, Αζερμπαϊτζάν, Καζακστάν, Τουρκμενιστάν, Ουζμπεκιστάν, Τατζικιστάν, Κιργιζία",

- το τρίτο εδάφιο συμπληρώνεται με την ακόλουθη φράση:

"Δεν εφαρμόζεται επίσης στα προϊόντα των κεφαλαίων 7, 8 και 20 του κοινού δασμολογίου".

Άρθρο 2

Τα εμπορεύματα καταγωγής πρώην Γιουγκοσλαβίας απολαύουν των διατάξεων του παρόντος κανονισμού μόνο στο μέτρο που προέρχονται από τις Δημοκρατίες της Βοσνίας-Ερζεγοβίνης, της Κροατίας, της Σλοβενίας και το έδαφος της πρώην Γιουγκοσλαβικής Δημοκρατίας της Μακεδονίας.

Άρθρο 3

Η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο, πριν από την 1η Οκτωβρίου 1993, σχετικά με τη λειτουργία του δημιουργουμένου συστήματος και τις ποσότητες των προϊόντων που υπήχθησαν σ' αυτό.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Μαΐου 1993.

Για το Συμβούλιο

Ο Πρόεδρος

T. LUND

(1) ΕΕ αριθ. C 46 της 18. 2. 1993, σ. 14.

(2) ΕΕ αριθ. C 150 της 31. 5. 1993.

(3) ΕΕ αριθ. L 353 της 17. 12. 1990, σ. 1.